РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 4

от заседание на Комисия „Съдебна карта, натовареност и съдебна статистика” към съдийската колегия на Висшия съдебен съвет,
проведено на 06 март 2025 г.

Днес, 06 март 2025 г. от 10:30 часа се проведе заседание на Комисия „Съдебна карта, натовареност и съдебна статистика” към съдийската колегия Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА - отсъства
ДРАГОМИР КОЯДЖИКОВ 
	
От администрацията на Висшия съдебен съвет присъстват експертните сътрудници към комисията: Нина Стоименова – директор на дирекция „Съдебна карта, натовареност и съдебна статистика“ /СКНСС/, Арсения Тодорова – началник отдел „Съдебна статистика“ /СС/, дирекция „СКНСС“, Илияна Иванова – гл. експерт в отдел „СС“, дирекция „СКНСС“, Ива Иванова – гл. експерт в отдел „СС“, дирекция „СКНСС“, Мирослав Младенов – системен администратор в отдел „СС“, дирекция „СКНСС“, Елена Станишева – гл. експерт – юрисконсулт в отдел „Съдебна карта и натовареност“ /СКН/, дирекция „СКНСС“ и Незабравка Петкова – гл. експерт – юрисконсулт в отдел „СКН“, дирекция „СКНСС“.

Заседанието протече при следния дневен ред:

1. Предложение от г-жа Даниела Марчева.

2. Обобщени статистически таблици за дейността на съдилищата за 2024 година.
	Приложение: Обобщен отчет за дейността на апелативните, военните, окръжните, районните и административните съдилища за 2024 година. 

	По дневния ред:
ОТНОСНО точка 1 от дневния ред: Предложение от г-жа Даниела Марчева.
С решение по протокол № 6/29.10.2024 г., т. 3 на КСКНСС бе сформирана временна работна група, в състава на която са включени съдии от съдилищата в петте апелативни съдебни района в страната, разпределящи и разглеждащи дела от съответната материя и членовете на постоянните работните групи по наказателни дела, граждански, търговски и фирмени дела и административни дела, сформирани към КСКНСС.
Основната задача на временната работната група е да прецени и предложи какви промени да бъдат приети от СК на ВСС в Правилата за оценка на натовареността на съдиите /ПОНС/ и Номенклатурата на статистическите кодове по видовете дела, като целта е същите да бъдат имплементирани в бъдещия модул за централизираното разпределение на заповедните дела, както и да се постигне равномерно и справедливо натоварване на съдиите.
На първото заседание на временната работна група бе прието решение да бъдат провеждани както заседания на цялата работна група, така и работни срещи на отделните временни работни групи по материи – по административни дела, по наказателни дела и по граждански и търговски дела, като съответно бяха излъчени и ръководители на тези временни подгрупи.
Ноторно е, че членовете на комисия „Съдебна карта, натовареност и съдебна статистика“ са трима съдии с дългогодишен опит именно в трите отделни материи. С напредването на работата на временната работна група прави впечатление, че предложенията за изменение и допълнение на ПОНС на трите подгрупи касаят съществено увеличение на базовите коефициенти на делата по чл. 13 от ПОНС, като най – осезаеми са за административните дела. Проведени са отделни срещи с трите подгрупи, на които е обяснена същността на тези коефициенти за измерването на натовареността, но за съжаление членовете на подгрупите ги намалиха пренебрежително малко.
Предложението се изразява в отправяне на молба до СК на ВСС да насрочи закрито работно заседание на Съдийската колегия на Висш съдебен съвет, на което да бъдат обсъдени предложенията за изменение и допълнение на ПОНС, като бъдат поканени г-н Георги Чолаков – и.ф. председател на Върховен административен съд и членовете на постоянните работните групи по наказателни дела, граждански, търговски и фирмени дела и административни дела, сформирани към КСКНСС.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема предложението на г-жа Даниела Марчева – председател на комисия „Съдебна карта, натовареност и съдебна статистика“ към съдийската колегия на Висшия съдебен съвет, по мотивите изложени в него.

2. Внася предложението на г-жа Даниела Марчева – председател на комисия „Съдебна карта, натовареност и съдебна статистика“ към съдийската колегия на Висшия съдебен съвет, в заседание на СК на ВСС, насрочено за 11.03.2025 г, като предлага на съдийската колегия на Висшия съдебен съвет да приеме следното решение:
	 
       										 ПРОЕКТ 

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. Насрочва закрито работно заседание на съдийската колегия на Висш съдебен съвет на ………., от ……… часа, на което да бъдат обсъдени предложенията за изменение и допълнение на Правилата за оценка на натовареността на съдиите.

2. На закритото работно заседание на съдийската колегия на Висш съдебен съвет да бъде поканен г-н Георги Чолаков – и.ф. председател на Върховен административен съд.

 3. На закритото работно заседание на съдийската колегия на Висш съдебен съвет да бъдат поканени да участват чрез видеоконферентна връзка членовете на постоянните работните групи по наказателни дела, граждански, търговски и фирмени дела и административни дела, сформирани към КСКНСС на СК на ВСС.

 ОТНОСНО точка 2 от дневния ред: Обобщени статистически таблици за дейността на съдилищата за 2024 година.
	Приложение: Обобщен отчет за дейността на апелативните, военните, окръжните, районните и административните съдилища за 2024 година. 

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение обобщените статистически таблици за дейността на апелативните, военните, окръжните, районните и административните съдилища за 2024 г., изготвени съгласно чл. 30, ал. 5, т. 13 от Закона за съдебната власт.
2. Внася представената обобщена информация за 2024 г. в заседанието на съдийската колегия на Висшия съдебен съвет, насрочено за 11.03.2025 г., като предлага на Съдийската колегия на ВСС да приеме следните решения:
ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :
1. ПРИЕМА Обобщени статистически таблици за дейността на апелативните, военните, окръжните, районните и административните съдилища за 2024 г., изготвени съгласно чл. 30, ал. 5, т. 13 от Закона за съдебната власт.
2. Обобщените статистически таблици за дейността на съдилищата за 2024 г. ДА СЕ ПУБЛИКУВАТ на Интернет-страницата на ВСС, в раздел Съдебна статистика.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС: / п /

			ДАНИЕЛА МАРЧЕВА